CELEX: 62006TN0361
Language: el
Date: 2006-12-05 00:00:00
Title: Υπόθεση T-361/06: Προσφυγή της 5ης Δεκεμβρίου 2006 — Ballast Nedam κατά Επιτροπής

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/26
            
         Προσφυγή της 5ης Δεκεμβρίου 2006 — Ballast Nedam κατά Επιτροπής
   (Υπόθεση T-361/06)
   (2007/C 20/40)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Ballast Nedam NV (εκπρόσωποι: A.R. Bosman και J.M.M. van de Hel, advocaten)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής C(2006)4090 τελικό της 13ης Σεπτεμβρίου 2006, η οποία κοινοποιήθηκε στην προσφεύγουσα στις 25 Σεπτεμβρίου 2006, σχετικά με διαδικασία του άρθρου 81 ΕΚ (υπόθεση CΟΜΡ/38.456 — Άσφαλτος — Κάτω Χώρες), κατά το μέρος που η απόφαση αυτή στρέφεται κατά της προσφεύγουσας·
            
         
               —
            
            
               επικουρικώς, να ακυρώσει την απόφαση, κατά το μέρος που η απόφαση αυτή στρέφεται κατά της προσφεύγουσας, όσον αφορά τη διάρκεια της παραβάσεως και τη συναφή μείωση του προστίμου που επιβλήθηκε στην προσφεύγουσα·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα προσβάλλει την απόφαση της Επιτροπής της 13ης Σεπτεμβρίου 2006 σχετικά με διαδικασία του άρθρου 81 ΕΚ (υπόθεση CΟΜΡ/38.456 — Άσφαλτος — Κάτω Χώρες), με την οποία επιβλήθηκε στην προσφεύγουσα πρόστιμο για παράβαση του άρθρου 81 ΕΚ.
   Κατά την προσφεύγουσα, η Επιτροπή για εσφαλμένους νομικούς και πραγματικούς λόγους δέχθηκε ότι η προσφεύγουσα είχε καθοριστική επίδραση στη συμπεριφορά της Ballast Nedam Infra B.V. και της Ballast Nedam Grond en Wegen B.V. στην αγορά.
   Προς στήριξη της προσφυγής της, η προσφεύγουσα προβάλλει, πρώτον, παράβαση του άρθρου 81 ΕΚ. Δεύτερον, η προσφεύγουσα προβάλλει παραβίαση των γενικών αρχών του κοινοτικού δικαίου, και ιδίως της αρχής του τεκμηρίου αθωότητας. Τέλος, η προσφεύγουσα προβάλλει παράβαση του άρθρου 27, παράγραφος 1, του κανονισμού 1/2003 και προσβολή των δικαιωμάτων άμυνας, καθόσον για πρώτη φορά στην προσβαλλόμενη απόφαση έγινε δεκτή η ύπαρξη ευθύνης της προσφεύγουσας. Έτσι, η προσφεύγουσα δεν είχε τη δυνατότητα να αντικρούσει με αποδεικτικό υλικό την άποψη αυτή.